CELEX: 32021R0028
Language: bg
Date: 2021-01-14 00:00:00
Title: Регламент за изпълнение (ЕС) 2021/28 на Комисията от 14 януари 2021 година за изменение на Регламент (ЕО) № 1362/2000 на Съвета по отношение на тарифната квота на Съюза за банани с произход от Мексико

15.1.2021   
               
               
                  BG
               
               
                  Официален вестник на Европейския съюз
               
               
                  L 12/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/28 НА КОМИСИЯТА
         от 14 януари 2021 година
         за изменение на Регламент (ЕО) № 1362/2000 на Съвета по отношение на тарифната квота на Съюза за банани с произход от Мексико
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1362/2000 на Съвета от 29 юни 2000 г. за прилагане в Общността на тарифните разпоредби от Решение № 2/2000 на Съвместния съвет в рамките на Временното споразумение по търговията и свързаните с нея въпроси между Европейската общност и Съединените мексикански щати (1), и по-специално член 4 от него,
         като има предвид, че:
         
                     (1)
                  
                  
                     За да се вземе предвид присъединяването на Хърватия към Европейския съюз на 1 юли 2013 г., с Решение (ЕС) 2019/573 (2) Съветът сключи от името на Европейския съюз и неговите държави членки Третия допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Съединените мексикански щати, от друга страна (3), който бе подписан на 27 ноември 2018 г. и влезе в сила на 1 март 2020 г.
                  
               
                     (2)
                  
                  
                     С Решение (ЕС) 2019/104 (4) Съветът одобри позицията, която трябва да бъде заета от името на Европейския съюз в Съвместния съвет, създаден в рамките на Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Съединените мексикански щати, от друга страна, относно измененията в Споразумението, които са необходими, за да се вземе предвид присъединяването на Хърватия към Съюза.
                  
               
                     (3)
                  
                  
                     В Решение № 1/2020 на Съвместния съвет ЕС—Мексико (5) се предвижда увеличение на тарифната квота на Съюза, приложима за пресни банани с произход от Мексико за допускане за свободно обращение в Съюза.
                  
               
                     (4)
                  
                  
                     За да се приложи увеличението на тарифната квота, предвидено в Решение № 1/2020 на Съвместния съвет ЕО—Мексико, Регламент (ЕО) № 1362/2000 следва да бъде изменен. Като се има предвид, че тарифната квота за банани за 2020 г. е изчерпана, за допълнителния обем за посочената година трябва да бъде определен индивидуален пореден номер.
                  
               
                     (5)
                  
                  
                     За да се избегне ненужно забавяне при прилагането на тарифната квота, настоящият регламент следва да влезе в сила по спешност и да се прилага с обратно действие от третия ден след публикуването на Решение № 1/2020 на Съвместния съвет ЕС—Мексико в Официален вестник на Европейския съюз.
                     
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 1362/2000 се изменя, както следва:
            
                        (1)
                     
                     
                        Редът с пореден номер 09.1834 се заменя със следното:
                        
                                    Пореден №
                                 
                                 
                                    Код по КН
                                 
                                 
                                    Описание на стоките
                                 
                                 
                                    Годишен обем на тарифната квота (нето тегло, освен ако не е уточнено друго)
                                 
                                 
                                    Мито в рамките на тарифната квота (% намаление)
                                 
                              
                                    „09.1834
                                 
                                 
                                    0803 90 10 
                                 
                                 
                                    Банани, пресни (с изключение на хлебните банани)
                                 
                                 
                                    До 31 декември 2020 г.:
                                    2 000  тона;
                                    от 1 януари 2021 г.:
                                    2 010  тона
                                 
                                 
                                    Прилага се мито с фиксиран размер.“
                                 
                              
                  
                        (2)
                     
                     
                        Между реда с пореден номер 09.1834 и реда с пореден номер 09.1847 се вмъква следният ред:
                        
                                    Пореден №
                                 
                                 
                                    Код по КН
                                 
                                 
                                    Описание на стоките
                                 
                                 
                                    Годишен обем на тарифната квота (нето тегло, освен ако не е уточнено друго)
                                 
                                 
                                    Мито в рамките на тарифната квота (% намаление)
                                 
                              
                                    „09.1838
                                 
                                 
                                    0803 90 10 
                                 
                                 
                                    Банани, пресни (с изключение на хлебните банани)
                                 
                                 
                                    От 13 август 2020 г.
                                    до 31 декември 2020 г.:
                                    10 тона
                                 
                                 
                                    Прилага се мито с фиксиран размер.“
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 13 август 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 януари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 157, 30.6.2000 г., стр. 1.
         
            (2)  Решение (ЕС) 2019/573 на Съвета от 8 април 2019 г. за сключване, от името на Европейския съюз и неговите държави членки, на Третия допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз (ОВ L 100, 11.4.2019 г., стр. 3).
         
            (3)  ОВ L 325, 20.12.2018 г., стр. 3.
         
            (4)  Решение (ЕС) 2019/104 на Съвета от 22 май 2018 година за позицията, която трябва да се заеме от името на Европейския съюз в рамките на Съвместния съвет ЕС—Мексико, създаден съгласно Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Съединените мексикански щати, от друга страна, във връзка с изменението на решения № 2/2000 и № 2/2001 на Съвместния съвет, за да се вземе предвид присъединяването на Република Хърватия към Европейския съюз (ОВ L 21, 24.1.2019 г., стр. 23).
         
            (5)  Решение № 1/2020 на Съвместния съвет ЕС—Мексико от 31 юли 2020 година за изменение на Решение № 2/2000 [2020/1180] (ОВ L 259, 10.8.2020 г., стр. 40).